
Kršćanska je ideja Božje providnosti sveprisutna u bizantskoj književnosti. 
Ista se tendencija uočava i u Porfirogenetovu spisu Vita Bas., životopisu 
njegova djeda Bazilija I., čiji je jezik i stil snažno obojan utjecajem Svetog 
pisma. Usredotočujući se na proučavanje suodnosa između pripovjedačeva 
prečestog referiranja na spomenutu ideju te prisutnosti elemenata Svetog 
pisma koji posjeduju stilsku vrijednost, istraživanje je pokazalo kako je autor 
višestruko crpio Sveto pismo, bilo citirajući ili parafrazirajući njegove dijelove 
bilo upotrebljavajući biblijske egzemple i metafore, te kako tu pojavu ne treba 
promatrati isključivo u okvirima retoričkih konvencija pripadajućeg razdoblja 
te žanrovskih zahtjeva, već i u kontekstu autorova svjesnog ostvarivanja 
ideološke namjere u djelu kako je dolazak njegova djeda Bazilija na prijestolje 
bio predodređen Božjom voljom, a ne posljedica carevih nemoralnih postupaka 
i velike ambicije. 


Ključne riječi: Vita Basilii; Bazilije I.; Božja providnost; biblijski citati i 
parafraze; biblijski egzempli; biblijske metafore 

1. Uvod! 


Životopis Bazilija I. (867. — 886.), djeda bizantskog cara Konstantina 
VII. Porfirogeneta (913. — 959.), književna nam tradicija donosi kao dio 
korpusa povijesnih izvješća koja je nepoznati redaktor skupio početkom 11. 
stoljeća. Ovaj se korpus, od Bekkerova bonnskog izdanja naovamo poznat 
pod naslovom Theophanes Continuatus (,,Teofanov nastavljač“), sastoji od 
tri zasebna dijela.? Prvi dio, koji pokriva razdoblje od 813. do 867. godine, 
sadrži četiri knjige posvećene redom vladavinama Leona V., Mihaela II., 
Teofila i Mihaela III. Drugi dio, naslovljen Vita Bas. i u Bekkerovu izdanju 
označen kao peta knjiga, opisuje vladavinu Bazilija I. koja je trajala od 867. 
do 886. godine. Taj je dio u Bazilijevu čast napisao njegov unuk Konstantin.“ 
Treći dio, odnosno šesta knjiga, obuhvaća razdoblje od 886. do 961. 
opisujući vladavine Konstantinova oca Leona VI., Konstantinova starijeg 
brata Aleksandra, zatim samoga Konstantina VII. Porfirogeneta, Romana I. 
Lekapena, ponovo Konstantina VII. te na kraju Konstantinova sina 
Romana II.? 


5 Ovaj je rad u skraćenom obliku izložen na međunarodnom znanstvenom skupu The 9th 
Annual International Conference on Literature, 6-9 June 2016, Athens, Greece. Rad se temelji 
na prerađenim i dopunjenim dijelovima doktorske disertacije Teute Serreqi Jurić (2016: 31- 
32, 46, 241-242, 247-248, 252-253, 255-257, 264-266). 

?_Nazivje u potpunosti prikladan jer se u naslovu izričito kazuje kako se kronika nastavlja 
ondje gdje je stao kroničar Teofan, a isto stoji i pri kraju uvodnog dijela. 

3 o dataciji i autorstvu kronike vidi Bury 1908: 138-140, Nickles 1937, Moravcsik 1983: 
540-542, Markopoulos 1985, Ševčenko 1998, Signes Codofier 1989; o njezinu jeziku i stilu 
Signes Codofier 1995, Conca 2000; o odnosu između Theoph. Cont. i Josipa Genezija te 
problemu njihovih zajedničkih izvora vidi Barišić 1958, Ljubarskij 1987, Signes Codofier 
1993/1994. 

+o dataciji spisa vidi Bury 1908: 121, 138-140, Ševčenko 1978, Ševčenko 2011: 7*-9*, 
Varona 2010. Većina stručnjaka autorstvo pripisuje Porfirogenetu, što osobno, što u suradnji 
s pomoćnicima (A. Rambaud, F. Hirsch, T. Mommsen, K. Krumbacher, J. B. Bury, A. Vogt, H. 
G. Nickles, Gy. Moravcsik, P. J. Alexander, R.J. H. Jenkins, A. Toynbee, L. Tartaglia, J. Signes 
Codofier, E. Anagnostakis), osim Ševčenka (1992: 184-185 i bilj. 46) koji, osporavajući 
Porfirogenetovo autorstvo, smatra da je autor Vita Bas. neimenovani Konstantinov 
pomoćnik, odnosno onaj koji je napisao naslov spisa, povezavši ga na temelju dvadeset i pet 
leksičko-frazeoloških paralela s također anonimnim autorom govora De imagine Edessena. O 
generičkim značajkama djela vidi Alexander 1940, Jenkins 1954, Gallina 2000, Van Hoof 
2002. O jezičnim, sintaktičkim i stilskim osobitostima spisa vidi Tartaglia 1982, Index 
graecitatis u Ševčenko 2011: 367-383, Serreqi Jurić 2016: 116-145, 156-174, 189-277. 

* Konstantinov je sin Roman II. vladao do 963. godine, no tekst je u rukopisu prekinut 
usred rečenice koja opisuje bizantsko osvajanje Krete 961. godine. 

Porfirogenet u Vita Bas. iznosi iscrpan izvještaj o Bazilijevu životu, od 
legendarnog podrijetla iz kraljevske loze, odgoja, uspona u karijeri, djedovih 
postignuća na svim javnim područjima, kako političkom, ratnom i zakono- 
davnom, tako na crkvenom, graditeljskom i kulturnom, sve do smrti; opisane 
su i obiteljske okolnosti, od kojih su za Bazilija zasigurno najteže bile smrt 
najstarijeg sina Konstantina i svađa s mlađim sinom Leonom koja je imala 
gotovo tragičan ishod.“ Car-pisac općenito daje vrlo pohvalnu sliku o svom 
djedu, veličajući makedonsku dinastiju i osobito njezina osnivača Bazilija I., a 
čini se da je glavna svrha ovog enkomijastičnoga govora bila skinuti s Bazilija 
krivnju za ubojstvo njegova prethodnika na prijestolju i dobročinitelja, cara 
Mihaela III. (Toynbee 1973: 582-598). Kako su u opisu uočljivi svi elementi 
pohvalnoga govora, djelo je u iscrpnim prijašnjim studijama klasificirano kao 
Baovukoc X6yoc (Alexander 1940: 198; Jenkins 1954: 21-22)," prema stan- 
dardima koje je u 3. stoljeću za ovu književnu vrstu postavio govornik Me- 
nandar iz Laodikeje.š 

Pripovjedač započinje priču izjavom o tome kako je naumio opisati 
djedov život iz dvaju razloga — da bi njegovi potomci upoznali podrijetlo 
makedonske kraljevske loze i da bi u budućnosti imali Bazilija kao primjer 
čiju vrlinu treba oponašati: 


Qc ov kal Toic uETETELTA Mi] Gryvofirot Paovelov GTENEYOVC ETIL TOAV 
TOV xpovov zapekTaB€vroc | porn znyii kat pića, kat Trois škyovo1c 
šketvov oikođev gin aveosTnkčic O ZpOC PETIJV KAVOV TE KOL GVOPIČIC 
KO TO GPXETVTOV TTC LUMJOEOC.? 


5 Struktura djela po poglavljima izgleda ovako: prolog (1), podrijetlo (2-4), djetinjstvo i 
mladost (5-8), uspon u karijeri do dolaska na vlast (9-19), digresija o vladavini i smrti 
Mihaela III. (20-27), Bazilijeva financijska politika (28-30), sudske reforme (31), crkvena 
pitanja (32), reforme zakona (33), pobuna Simbatija i Georgija (34), Bazilijeva djeca (35), 
Bazilijevi vojni pothvati i reforme u vojsci (36), vojni pohodi na istok (37- 51), vojni pohodi 
na zapad (52-71), privatan život i interesi, briga za narod (72), digresija o Bazilijevim 
dobročiniteljima (73-77), građevinski pothvati (78-94), misionarski rad i širenje kršćanstva 
(95-97), smrt najstarijeg sina Konstantina (98), zanimanje za napredak seoskog 
stanovništva (99), sukob između Bazilija i njegova sina Leona (100-101), Bazilijeva smrt i 
nasljednik (102). 

" Od recentnijih studija koje se kreću u okvirima proučavanja generičkih osobitosti Vita 
Bas. te razmatranja dodirnih točaka s biografskim i historiografskim žanrom vidi Gallina 
(2000) i Van Hoof (2002). 

% Men Rhet., 368-377 (izdanje Russell i Wilson 1981: 76-95). 


% Vita Bas., 1.15-18 (izdanje Ševčenko 2011). 

»Da ne bi potomcima bio nepoznat početak i podrijetlo kraljevske 
loze koja je rasla dugo vremena, i da bi nasljednicima njegovim (sc. 
Bazilijevim) iz kuće bio postavljen standard vrline te kip i model 
oponašanja."“ 


U želji da budućim naraštajima bude postavljen model nasljedovanja, 
čitavo je djelo protkano idejom o Božjoj providnosti, i to ne bi bilo ništa 
neuobičajeno, budući da je kršćanska ideja providnosti posve tradicionalna 
u bizantskoj književnosti (Ljubarskij 1998: 13). Božja je providnost pri- 
sutna u svim dijelovima Bazilijeva života — u njegovu se djetinjstvu 
događaju čuda koja navješćuju carevu veliku budućnost, njegov je dolazak 
na vlast predodređen Božjom voljom, vođen Božjom voljom uspješan je na 
svim poljima svojega djelovanja, utjelovljujući četiri glavne vrline, umjere- 
nost, hrabrost, mudrost i pravednost. Zahvaljujući ovim osobinama, Bog ga 
je izabrao za cara i pomaže mu u svemu što poduzima, a Bazilije zauzvrat 
promovira Crkvu unutar i van carstva. Prema bizantskome mišljenju, 
upravo bi takva trebala biti veza između Boga i cara (Van Hoof 2002: 165). 

Međutim, u toplom i intimnom opisu djedova života uočljiva je 
autorova vrlo intenzivna zaokupljenost isticanjem ideje providnosti; naime, 
u spisu se riječ zpovoia pojavljuje četrnaest puta, od toga osam puta u 
značenju ,,Božja providnost",'! a u sličnom kontekstu stoje i sintagme koje 
sadrže pridjev 0eioc (,božji, božanski"), poput 0gia zpoyvogdi ,Božje 
predviđanje",! gia BovMi ,Božja odluka",!? Beiov BovMnua ,Božja volja",'“ 
eia wijpoc ,Božja odluka",!" Bgror€pa. vog ,Božja spoznaja".'* Tome ćemo 
pribrojiti i riječ Be6c (,Bog") koja na dvadeset i jednom mjestu stoji u 
izravnoj vezi s Bazilijem,'" kao i riječ kopwc (,Gospodin") na jednom. 
Usporedbe radi, u ostatku se kronike Theoph. Cont. npovola javlja šesnaest 


2 Prijevod s grčkog jezika na hrvatski je moj. 


14 Vita Bas., 5.25, 8.30, 16.16, 18.1, 18.31-32, 30.12, 72.44, 72.53. 
12 Vita Bas., 5.26. 

13 Vita Bas., 8.1. 

14 Vita Bas., 14.25. 

15. Vita Bas., 20.7. 

1. Vita Bas., 48.26. 


17 Vita Bas., 4.36, 5.30, 9.17, 15.29, 18.33, 28.7, 29.2, 29.15, 31.41, 34.8, 35.5, 35.8, 
35.11, 41.10, 43.40, 59.3, 65.14, 72.27, 89.24, 95.2, 95.20. 


18. Vita Bas., 41.8. 

puta, no samo na trima mjestima u značenju ,Božja providnost";!? od 
sintagmi slična značenja zatječemo 0gia govrj ,Božji glas", Ogia npoyvogic 
»Božje predviđanje",' Ogia k&Xevo1c ,Božja zapovijed",?* Ogia čkAauwic ,Božje 
prosvjetljenje".* Stoga se s pravom možemo zapitati, zašto Konstantin 
uporno naglašava prisustvo Božje providnosti u Bazilijevu životu, ako je 
među Bizantincima bilo uvriježeno mišljenje kako je od Boga bilo predo- 
dređeno postati carem (Mango 1998: 219; Whittow 1996: 136)? Idući 
tragom ovih razmišljanja te uzimajući u obzir da je jezik čitava spisa snažno 
obojan utjecajem Svetog pisma, što je već bilo uočeno u dosadašnjim 
proučavanjima (Tartaglia 1982: 198-199), u ovom ćemo se istraživanju 
usredotočiti na dodirne točke između naglašavanja ideje providnosti i 
prisutnosti elemenata Svetog pisma, razmatrajući ih u okvirima stilističkog 
aspekta, pri čemu ćemo nastojati ukazati na to kako njihova pojava u jeziku 
i stilu ove pohvalne biografije ne podliježe isključivo konvencionalnim reto- 
ričkim standardima toga vremena ili žanrovskim zahtjevima, već ciljano 
služi ispunjenju autorove ideološke tendencije u tekstu. 


2. Utjecaj Svetoga pisma u Vita Bas. 


Ostavljajući po strani jezične i sintaktičke značajke biblijskog jezika u 
Vita Bas. za neka druga istraživanja,“ u nastavku rada razmotrit ćemo na koji 
je način tvorac Bazilijeve biografije crpio Sveto pismo ne samo za podizanje 
retoričkog naboja i postizanje specifičnog estetskog učinka u svom djelu, 
nego i za ostvarenje svog ideološkog nauma. Elemente koji posjeduju stilsku 
vrijednost sagledat ćemo bilo s aspekta upotrebe citata, parafraza i leksičko- 
-frazeolških paralela, bilo upotrebe biblijskih egzempla i metafora, koji se 
karakteriziraju kao specifične pojavnice u jeziku i stilu Svetog pisma. 


m Theoph. Cont., str. 164, 4; str. 202, 3; str. 365, 12 (izdanje Bekker 1838). 


2 Theoph. Cont., str. 23, 6. 

m Theoph. Cont., str. 28, 12. 
ZZ Theoph. Cont., str. 394, 10. 
2 Theoph. Cont., str. 465, 13. 


24. S obzirom na to da su promjene koje su obilježile helenističku koinć, odnosno grčki iz 
vremena Krista i Evanđelja, odredile strukturu i dalji razvoj grčkog jezika u njegovoj 
povijesti (Cvjetković Kurelec 1994: 63-64), utjecaj Svetog pisma u jezičnim i sintaktičkim 
osobitostima ovog spisa nužno je promatrati kao posljedicu evolucije grčkog jezika. O 
fonološkim, morfološkim, sintaktičkim i stilskim osobitostima jezika Novog zavjeta vidi 
Blass i Debrunner 1961. 

2.1. Citati i parafraze iz Svetoga pisma 


Jedno od najučinkovitijih sredstava, kojim Konstantin postiže isti- 
canje svoje ideološke namjere u spisu, svakako je upotreba citata i parafraza 
iz Svetoga pisma. Inače, čitavo djelo krasi iznimno visok stupanj citatnosti; 
njegov je autor sklon preuzimanju kako iz antičkih pisaca i Biblije, tako i iz 
bizantskih autora, bilo da svoj izvor prenosi od riječi do riječi, ili zadržava 
idejnu tematiku svog izvora obrađujući je slobodnijim leksičkim izborom. 
Tu pojavu svakako treba promatrati u kontekstu piščeve jake podređenosti 
utjecaju Druge sofistike i aticizma, gdje je poželjno pozivanje na ranija doba 
i klasičnu grčku književnost. 

Autor citira ili parafrazira dijelove Svetog pisma na mnogim mjestima u 
spisu povezanima s različitima događajima i osobama, no ovdje ćemo navesti 
samo one primjere koji su u izravnoj ili neizravnoj vezi s Porfirogenetovim 
djedom.“ Kako je Božja providnost igrala ključnu ulogu u svakom dijelu 
Bazilijeva života, počevši od njegova djetinjstva i puta ka usponu na prije- 
stolje sve do same smrti, razmotrit ćemo takva mjesta u spisu, nastojeći 
objasniti na koji je način car-pisac naglasio njezinu prisutnost posežući za 
biblijskim citatima i parafrazama. 


2.1.1. Bazilijevo djetinjstvo i mladost 


Opisujući djedovo djetinjstvo u 5. poglavlju, pripovjedač spominje 
nekoliko čudnih događaja iz tog razdoblja, koji su nagovješćivali Bazilijevu 
sjajnu budućnost. Porfirogenet nas zatim izvješćuje o tome kako je Bazilije, 
postavši punoljetan, izgubio oca, no budući da ga je Božja volja korak po 
korak vodila k predodređenoj sudbini, njegova je majka u trima odvojenim 
okolnostima usnula snove koji su pokazivali znakove sinove buduće slave. 
Prvi ju je san uvjerio da popusti sinovoj žarkoj želji za odlaskom u 
Konstantinopol, i na kraju je ona bila ta koja ga je nagovorila da ode u 
spomenuti grad; to je bio početak Bazilijeve uspješne karijere. U drugom 
joj se snu ukazao prorok Ilija, rekavši joj kako će Bog njezina sina učiniti 
carem.?" Usnuvši treći san, u potrazi za tumačenjem obratila se nekoj po- 
božnoj ženi. Pri opisu te žene autor je parafrazirao Evanđelje po Luki: 


25 Za paralelna mjesta sa Svetim pismom usporedi index locorum u Ševčenkovu izdanju 
Vita Bas. (2011: 479-480), kao i apparatus fontium. 


2 Vita Bas., 8.1-14. 
27 Vita Bas., 8, 14-25. 

"H VUKTOC KAL I"IUEPAC KATU TiV Avvav čkgivnv otk GpISTaTo GO 
TOL Oelov vaod OMA Taic evyaic Kat vnorelnic šoyOhaćeE.?> 


»Ona danima i noćima, kao ona Ana, nije odstupala od Božjeg hrama, 
već se predavala molitvama i postu." 


Tumačeći majčin san, žena je kazala kako on sa sigurnošću upućuje na 
to da će Bazilije postati carem, a usporedbom te žene s proročicom Anom, 
autor potvrđuje njen moralni i kršćanski integritet, što svakako daje 
određenu težinu, ozbiljnost i potvrdu najavi o tome kako je Bazilije budući 
bizantski vladar. 


2.1.2. Bazilijeva politika 


Pri opisu Bazilijeve politike, gdje je u Konstantinovu pripovijedanju 
uočljivo nastojanje za naglašavanjem kršćanskih vrlina koje su obilježile 
djedovu brigu za potrebite i nemoćne, najistaknutije su Bazilijeve osobine 
pravednost, milosrdnost, suosjećajnost i pobožnost. Te vrline potvrđuje 
epizoda iz 30. poglavlja, gdje je pisac iskoristio priliku i citirao dio Psalma 
34 (35). Dolaskom na vlast, Bazilije je smjesta poduzeo određene mjere te 
postavio kao službenike najbolje ljude koji su trebali osigurati da svugdje 
vlada pravda, da siromašni ne budu tlačeni od bogatih i da nitko nepravedno 
ne pretrpi štetu: 


Pogo0d1 TEvrjTa Kod ETOXOV ŠK XELPOC OTEPEOTEPOV AUTOV.?? 


»Da siromašan i potrebit bude izbavljen iz ruku onih koji su jači od 
njega." 


2.1.3. Bazilijeva ratna postignuća 


U dijelu spisa u kojem se opisuju Bazilijeva postignuća na ratnom 
polju (37.-71. poglavlje), Konstantin portretira svog djeda kao vještog i 
uspješnog vojskovođu, ali također ističe i Bazilijev posebno blizak odnos s 
Bogom. Inače, u skladu s njihovim religioznim vjerovanjem, među Bizantin- 
cima je bilo uvriježeno mišljenje kako su vojne pobjede predstavljale čvrst 
dokaz Božje naklonosti prema vladaru, dok su se učestali porazi smatrali 


28 Vita Bas., 10.8-10; Lk 2.37: 1) obk &eioraro rođ iepod vnoteivic Kol Šerjogowv Nazpebovoa 
VUKTA KOL TIUEPAV. 


2% Vita Bas., 30.16; Ps 34 (35).10: PUĆLEVOG NTOYOV ŠK XEIPOC STEPEOTEPOV AVTOD. 

posljedicom Božje nenaklonosti odnosno gnjeva i kažnjavanja za grijehe 
(Whittow 1996: 136). 


Za vrijeme Bazilijeve vladavine Bizantsko je carstvo postiglo velike 
uspjehe u vojnim podvizima, pa pripovjedač koristi svaku priliku kako bi 
čitatelja podsjetio na važnu ulogu koju je njegov djed odigrao u svakoj 
pobjedi zahvaljujući Božjoj naklonosti koju je uživao, iako nije osobno 
sudjelovao u svim vojnim pohodima. Opisujući događaje koji su se zbivali, 
autor nekoliko puta zaključuje kako su careve ustrajne molitve dovele 
Bizantince do pobjede.“ Ovdje ćemo skrenuti pozornost na parafraziranje 
dijela Psalma 144 (145) prilikom opisa pobjede nad Hrizohirom i pauliki- 
jancima u 43. poglavlju. Nakon izvješća o porazu, zarobljavanju i smrti 
Hrizohira, vođe paulikijanaca, Porfirogenet završava priču time kako je 
neprijateljeva glava bila poslana Baziliju, koji ju je pogodio trima strijelama, 
prisjetivši se pritom svojih usrdnih molitava i upravivši svoje misli k Bogu: 


IIpoc TOov zolovvrta To BEMmua TV ŠTIKAAOVUEVOV OUBTOV HETO 
ŠAKPUVOV TOV Tric Švavotac škretvac Op0AALOV.?? 


»U suzama upravivši svoje misli Onomu koji ispunjava želje onih 
koji Mu se utječu." 


Umjesto riječi Bog, pisac je parafrazirajući biblijski citat upotrijebio 
perifrazu ,Onaj koji ispunjava želje onih koji Mu se utječu“, želeći naglasiti 
Bazilijevu snažnu povezanost s Bogom u vidu njegovih svakodnevnih i 


8 O Bazilijevoj vladavini i ratnim uspjesima vidi Treadgold (1997: 455-461) i Ostrogorski 
(2002: 121-125). 

31 Vita Bas., 42.36-38: čopumoav zpoc gvynv, rije rod BastAćoc TobTove zdvroc €muu6vov 
ŠKŠELLOTOVONG EUXijG KAL GvVENAVVOVONC Tpdc BAEBpov. ,Dali su se u bijeg (sc. neprijatelji), jer ih 
je svakako careva ustrajna molitva ispunila strahom i otjerala u propast."; Vita Bas. 43.38— 
41: Kal Td ušv KaTč Tov Xpvodyetpa Kal Tijv av80odoav Tore ŠUVALUW Trio TEpPUKTIC TOLODTOV TO TENOGC 
ščććaro ovvepyeia 0g0U, raic moWoic ikeoiig kaupBć€vroc Baoveiov rod evogBćoc BPaowevovroc. ,,I 
tako je uz pomoć Boga, dirnutoga mnogim molitvama pobožnog cara Bazilija, završila priča 
o Hrizohiru i Tefrici, čija je moć tada bila na vrhuncu."; Vita Bas., 59.2—6: GM raic rod 
Baowćoc šmuudvoic šerjogot zpdc Oedv ... nera rov Pouaiov fj vikn šyćvero Kal ŠvoKk1Eđ: Tijv firrav 
oi €K rije Ayap rjveykavro. ,Ali zahvaljujući carevim ustrajnim molitvama upućenima Bogu ... 
pobijedili su Rimljani, a Hagarini potomci pretrpjeli neslavan poraz."; Vita Bas., 59.34—37: 
obroc o BapBapikdc ATOXOC ... TALIC TOV Baovćoc gvyaic kot Tac TV GvriTaparačauevov dAkaic, 
TEPIPAVOC irTrONn Kat čvokAeoc avexopnoev. ,Tako je barbarska mornarica ... zahvaljujući 
carevim molitvama i junaštvu branitelja pretrpjela očevidan poraz i neslavno se povukla." 

32 Vita Bas., 43.30-33; Ps 144 (145).18-19: KUpPLOC NdGW TOIC EYKAAOVLEVOIC OUTOV ... OEXMNuA 
TGV POBOVLEVOV GUTOV TOVMOEL. 

ustrajnih molitava. Također, čini se kako je autor tu htio istaknuti i Bazilijev 
značajan doprinos u pobjedi, zahvaljujući čijem je bliskom odnosu s Bogom 
bizantska vojska došla do pobjede, prešutno opravdavajući na taj način 
djedov izostanak iz opisanog pohoda.?? 


2.1.4. Bazilijev angažman u širenju kršćanstva 


Bivajući smatran jednim od apostola, bizantski je vladar imao važnu 
ulogu i u misionarskom radu i širenju kršćanstva (Shepard 2002: 230). 
Tome su posvećena poglavlja 95-97. U 95. poglavlju govori se o preobra- 
ćenju Židova na kršćanstvo, a koliko se gorljivo car prihvatio ovog zadatka, 
pisac je dočarao parafrazirajući Jeremiju na dvama mjestima: 

Eiočdic Šš Ori €7" ovoevi rogoLvTov čoov &mi sompia ywvyov o Bgdc 
ŠnEVppAlvVETAL KOL OT O €ćAyov Gćiwv €£&6 avačlov oc oToua 
xpnuarićet XploToD, ov&E epi TO GTOGTOMKOV TOLTO ŠPYOV GuEMIC 
čp&vn Kot p4Bvuoc, GAX zporov ušev To rov Iovčaiov čBvoc 
OTEPITUNTOV TE KAL OKANPOKApŠIOV, TO Ooov £q' Avro, glc Tijv 
VTOTAYIIV GA VNVEVEL XproTo_.?* 

»Znajući da se Bog ničemu ne veseli toliko koliko spasenju duša, i da 
onaj koji izvlači dostojno iz nedostojnog nosi ime Kristova glasno- 
govornika, nije pokazao nebrigu i nemar u tom apostolskom radu, 
nego je prvo židovski narod, neobrezan i okorjela srca, kako bijaše 
prepušten sebi, doveo u pokornost Kristu." 


Međutim, nakon Bazilijeve smrti, većina se opet vratila prvotnoj vjeri, 
što nije neobično, budući da je Židove bilo iznimno teško kristianizirati, 
sudeći po neuspjelim pokušajima prethodnih careva (Mango 1998: 93). 
Želeći taj događaj prikazati kao posljedicu njihove okorjelosti i tvrdokor- 
nosti, a ne Bazilijeva neuspjeha ili nesposobnosti, pisac ih je usporedio sa 
psima, pri čemu je parafrazirao Mudre izreke iz Staroga zavjeta: 


IIpdc Tov oikeTOV OG KUVEC UTEOTPEWOV ŠuETOV.?? 


»Vratili su se svojoj bljuvotini kao psi." 


33 Pobjedu nad paulikijancima 872. godine izborio je carev šurjak Kristofor, koji je kao 
domestikos skola bio glavni zapovjednik, razorivši njihovo središte Tefriku i niz drugih utvrda 
(Ostrogorski 2002: 123). 

34 Vita Bas., 95.1-5; Jr 15.19: €čev čoy&yme ripuov amd čvaćiov, oc or6ua nov šon; Jr 9.26: 
nčic olkoc Ispod azepirunrot kapoiag Adraov. 


35 Vita Bas., 95.17-18; Pr 26.11: donep k6ov črav €n€h0n ši Tov čavrod Epier6v. 

2.1.5. Smrt Bazilijeva sina Konstantina 


Bazilija i u najtežim životnim trenucima upoznajemo kao iznimno 
razborita, sabrana i trezvena čovjeka. Jedan od takvih zasigurno je bila 
smrt najstarijeg i voljenog sina Konstantina, opisana u 98. poglavlju. Pro- 
cijenivši kako bi žalovanje bilo nedostojno za jednog muškarca te bivajući 
svjestan svoje kao i sinove smrtnosti, car je uspio suzdržati svoje osjećaje 
izgovarajući Jobove riječi: 


Tijv gvy4piorov rov yevvaiov IOB povij čvepO€yćaro, ,0 KUPLOC 
šč0oKEv" glmov, ,0 KOpioc adBic GpelAaqro. oc TO Kupio š&oćgv, ovTo 
Kol yćyovev. gl adrov gvAoynućvov To čvoua.">5 


»Glasno je izgovorio riječi zahvale plemenitoga Joba, “Gospodin je 
dao', rekavši, “Gospodin je natrag uzeo. Kako je Gospodin odlučio, 
tako se i dogodilo. Blagoslovljeno bilo Njegovo ime.*" 


Citirajući Joba, Porfirogenet je dočarao djedovu reakciju u toj teškoj i 
potresnoj situaciji, koje se boji svaki roditelj, prikazavši ga karakterno 
izuzetno snažnim, sabranim i nesalomljivim i u najtežim životnim prilika- 
ma. Bazilijeva se snažna povezanost s Bogom ovdje očituje u tome što car 
spremno prihvaća sve što mu je od Boga suđeno i ne protivi se njegovoj 
volji, čak i kada je u pitanju smrt vlastita djeteta. 


2.2. Leksičko-frazeološke paralele iz Svetog pisma 


Kako bi postigao uzvišeni stilski izričaj, autor Bazilijeva životopisa iz 
Svetog pisma preuzima i brojne leksičko-frazeološke izraze. Ta su mjesta 
svrstana u zasebnu skupinu jer se, za razliku od citata i parafraza, tu ne 
citira ili prerađuje tuđa misao, već je posuđena sintagma uklopljena u 
rečeničnu strukturu. Takve su paralele u spisu izrazito brojne, a u nastavku 
ćemo izdvojiti primjere koji se odnose na Bazilija. 


2.2.1. Bazilijev uspon u karijeri i zavist njegovih protivnika 


Od 9. do 19. poglavlja pripovijeda se o Bazilijevu napredovanju u kari- 
jeri, od dolaska u Konstantinopol, zbližavanja s carem Mihaelom III. i 


3 Vita Bas., 98.20-22; Job 1.21: o KOptoc ččokev, o Kipioc apeikaro. oc 16 Kupio &šočev, 


OVTOG KAL €yEVvETO. ElI] TO ČVONA KVPLOV EVAOYNuEVOV. 

njegovim ujakom cezarom Bardom, sve do dolaska na prijestolje." U tim 
poglavljima pisac opisuje nekoliko događaja u kojima je Bazilije imao 
uspjeha i pokazao svoje iznimne sposobnosti, poput pobjede u hrvanju sa 
snažnim Bugarinom,* svladavanja Mihaelova divljeg i neukrotivog konja?? 
ili ubijanja opasnog vuka,“ što je izazvalo Mihaelovo divljenje i naklonost 
prema Baziliju, nakon čega je ubrzo uslijedilo njegovo unaprijeđenje u službu 
protostratora i parakoimomenosa.“' S druge strane, ti su događaji potaknuli 
ljubomoru i zavist kod cezara Barde, koji je otad nadalje Baziliju smještao 
zasjede i spletke. Bazilija je kao budućeg bizantskog cara, koji će naslijediti 
njezina sina i time uzrokovati propast amorijske dinastije,“ prepoznala i 
Mihaelova majka, carica Teodora.“ Međutim, Bazilijevi protivnici nisu mogli 
učiniti ništa protiv Božje volje, koja je Bazilija vodila na prijestolje. Tako 
autor 15. poglavlje zaključuje sljedećom rečenicom, u koju je uklopio sin- 
tagmu iz Prve Petrove poslanice: 


Kai rote ušv očrog TO ToOWDTOV KUNA UTO BEoU ppovpobuevog 
napćšpauev o Baoi\eloc.** 


»I tako je tada Bazilije, čuvan od Boga, izbjegao takvu oluju." 


2.2.2. Bazilije kao dobar i Mihael kao loš vladar 


U ekskursu o vladavini cara Mihaela III. (20.—27. poglavlje), Bazilijeva 
prethodnika na prijestolju, opisano je Mihaelovo ponašanje koje ga je 
obilježilo kao lošeg bizantskog vladara. Zanemarivši vladarske dužnosti, 
Mihael je trošio državni novac na konjske utrke, pijanke i gozbe, a obeščastio 


37 MihaellII. (842. - 867.) bio je Bazilijev prethodnik na carskom prijestolju. O vladavini 
tog cara te okolnostima pod kojima je Bazilije došao na vlast vidi Bury 1912: 154-179. 

25 Vita Bas., 1230-34. 

% Vita Bas., 13.16-23. 

* Vita Bas., 14.8-10. 

“1 Protostrator i parakoimomenos spadaju u bizantske dvorske službe. Protostrator je prvi 
konjušar, a parakoimomenos je spavao uz carevu ložnicu i najčešće bio osoba od careva 
najvećeg povjerenja (Ostrogorski 2002: 129). 

“2 Amorijska dinastija, koja je vladala Bizantskim carstvom od 820. do 867. godine, dobila 
je ime po Amoriju, rodnom gradu njezina osnivača, cara Mihaela II. (820. — 829.). Toj su 
dinastiji pripadali Mihael II., Teofil i Mihael III. (prema ,amorijska dinastija" u Hrvatska 
enciklopedija). 

# Vita Bas., 15.15-22. 

44 Vita Bas., 15.29-30; I Pe 1.5: €v čuvćjuet Boč gpovpovuićvovc. 

je i svete crkvene obrede. Za razliku od njega, Bazilije je prikazan ne samo kao 
čovjek koji se ne želi odavati tim porocima, već dapače, on je tužan i zabrinut 
zbog takvih postupaka i pokušava mu pomoći. Tako u 24. poglavlju nalazimo 
leksičko-frazeološki izraz posuđen iz Psalma 57 (58), koji je pisac upotrijebio 
kako bi opisao Mihaelovu tvrdoglavost i oglušenost na Bazilijeve molbe da se 
okani raskalašena načina života i vrati na pravi put: 


OUT ŠEVAOTOC i] TOVNPIA vEyove zap" avr, kat otroc €ć€ekopeL 
TpdC TAVTA AOYOV GOTTIPLOV, B6OV TČ Gra doc l dozic zpčc šn4opara.“ 


» Toliko je duboko zlo bilo ukorijenjeno u njemu (sc. Mihaelu) i tako 
se oglušivao na svaki koristan savjet, zatvarajući uši poput zmije 
otrovnice na opčinjavajuću melodiju." 


Biblijske sintagme nalazimo i na mjestima gdje Porfirogenet želi svog 
djeda prikazati kao dobrog i pravednog cara, kojemu je najvažniji interes 
bio zajedničko dobro. Jedno od takvih je 53. poglavlje, gdje sintagma 
preuzeta iz Prve Petrove poslanice ima svrhu postizanja kontrasta između 
Mihaela kao lošeg vladara i Bazilija kao dobrog: 


'EE &vOoponov ušv o pgaVAoc yivero1 BaoueUc, €mi čE TOV EyprryopoTa. 
Kal VIJPOVTA TGV KOWGV PPOVTISTIJV BAoiAE1OV TA TTiG AUTOKPATOPOG 
šćovolac TEpuoTaTA1 zpAyuaTa.** 


»Napusti ovaj svijet nevaljali car (sc. Mihael), a samodržačka vlast 
prijeđe na Bazilija, budnoga i trijeznoga skrbnika za zajedničko 
dobro." 


2.2.3. Bazilijevi potomci 
U 35. poglavlju, koje je posvećeno Bazilijevoj djeci i gdje se nabraja 
Bazilijevo muško i žensko potomstvo, nalazimo paralelu s Četvrtom knji- 
gom o Makabejcima: 
KoqTda v&Gp Tovc dk Tevv evogBov kat uakapiov avšpv, uaxov 
čE KOl VTEp EKEIVOVC TOADTAIOA KAL KAAMTOIOA KOL TOLTOV ŠčELČEV 
O Bedc.“7 


45 Vita Bas., 24.25-27; Ps 57 (58).5: ooel &oni&oc kogijc Kol Bvotone TA dra. 
4 Vita Bas., 53.20-23; I Pe 5.8: Niwote, ypnyoprosare. 
47 Vita Bas., 35.3—5; IV Macc 16.10: ij zohimoic Kol KAAMimoac Šyd» yovi. 

»Bog mu je podario (sc. Baziliju) mnogo lijepe djece, kao što je 
pobožnima i blaženima u starini, dapače, još i više nego njima." 


2.2.4. Bazilijevo osvajanje Germaniceje 


I u 48. je poglavlju, pri opisu bizantske vojne ekspedicije na Siriju, pisac 
posegnuo za sintagmom iz Biblije, ovaj put iz Joela. U pohodu na Hadat,# 
Baziliju se na putu našao grad Germaniceja,* čije je okolno područje zapalio 
pretvorivši ga u ,pustu ravnicu": 


TnvikaDra Šš Tri Tepuavikeia zpooPaNOVv ... TG TEpl AVTrijv zavra 
TVpL zapašovc kat Ta zpd Tric zolgeog KAAM OC zedlov deićac 
dpaviouo U zpoc Ašara zapeyćveTo.?“ 


»Navalivši tad na Germanikeju (sc. Bazilije) ... zapalivši sve oko nje 
i pretvorivši obrađena polja oko grada u pustu ravnicu, stigao je do 
Adate." 


2.3. Biblijski egzempli i metafore 


Kako bi istaknuo prisutnost Božje providnosti u Bazilijevu životu te 
njegovu posebnu povezanost s Bogom, autor Vita Bas. upotrebljava i biblij- 
ske egzemple i metafore. 


2.3.1. Biblijski egzempli 


Biblijske egzemple u sastavu proširene usporedbe u Vita Bas. nalazimo 
na nekoliko mjesta, a izravno su s Porfirogenetovim djedom povezani 
primjeri iz 15., 35. i 54. poglavlja, gdje pisac upotrebom primjerne figure 
uspoređuje Bazilija s raznim biblijskim likovima." 


“5 Grad sjeveroistočno od Germaniceje, danas Aksaray na rijeci Aksu u jugoistočnom 
dijelu Turske (Ševčenko 2011: 341). 

€ Danas Maras u jugoistočnom dijelu Turske (Ševčenko 2011: 343). 

5 Vita Bas., 48.8-12; J1 2.3: Tr čmiobev avrod nešiov &pavisuod. 

%! U neizravnoj vezi s Bazilijem stoji i egzempl iz 10. poglavlja, o kojem je bilo riječi u 
prethodnom dijelu rada (vidi potpoglavlje 2.1. Citati i parafraze iz Svetoga pisma, 2.1.1. 
Bazilijevo djetinjstvo i mladost). Na tom se mjestu s biblijskom proročicom Anom 
uspoređuje žena koja je protumačila san Bazilijeve majke, koji joj je nagovijestio sinovu 
buduću slavu. 

a) Bazilije kao Samson, Henoh i Nimrud 


15. poglavlje govori o tome kako se za vrijeme neke gozbe, na kojoj su 
sudjelovali car Mihael, njegova majka carica Teodora te njihovi rođaci, 
Teodora silno uznemirila kad je vidjela Bazilija, prepoznavši na njemu 
obilježja čovjeka koji će, po riječima njezina supruga, naslijediti Mihaela i 
označiti kraj amorijske dinastije. Kad je Mihael doznao razlog majčine 
uzrujanosti, pokušao ju je umiriti riječima: 


O vap Gvopozoc obroc ičim ćoTi kat zavv ageMic, avšpelav 
uOovov €yxov, otav o Tax Xampov, kat ovčščv &repov, AM doc Tic 
'EvaxK 7) NeuBpdš €v Taic "ućpac "udv avapaveic.?? 


»Ovaj je čovjek posve nevješt i neznalica, i posjeduje samo hrabrost, 
kakvu je imao Samson u davnini, i ništa drugo; on je kao neki Henoh 
ili Nimrud koji se pojavio u naše vrijeme." 


lako se ovim riječima Mihael izruguje Baziliju kako ne posjeduje 
nikakve druge kvalitete osim hrabrosti, ovim je primjerima iz starozavjetne 
povijesti čitatelju ilustrirana Bazilijeva iznimna tjelesna snaga. 


b) Bazilije kao Abraham 


U prethodnom je dijelu rada već bilo govora o 35. poglavlju, koje pripo- 
vijeda o Bazilijevoj djeci. Navodeći imena Bazilijevih sinova, za njegova 
najmlađeg sina Stefana Konstantin kaže sljedeće: 


Tov čE Tovrov veorarov žrepavov, oc rov Igsačk o APBpadu, 
npoodvet BQ Kal Ti| Tod Bg0_ EKKMJOLA ŠYKATAAEYEL KAL OpLEPOT. 5? 


»Najmlađeg od njih, Stefana, prikazao je (sc. Bazilije) Bogu te ga 
predao i posvetio Božjoj crkvi, kao što je Abraham Izaka." 


Autor je tu Bazilija usporedio s Abrahamom - kao što je Abraham bio 
spreman žrtvovati svog sina Bogu, jednako je postupio i Bazilije, usmjerivši 
svog sina k duhovnom putu.?* 


*? Vita Bas., 15.25-27. 

* Vita Bas., 35.7-9. 

54 Stefan je pod vlašću svojega brata Leona VI. obavljao službu patrijarha (Ostrogorski 
2002: 121). 

c) Bazilije kao blagonakloni otac iz priče o razmetnom sinu 


54. poglavlje donosi izvješće o tome kako su se slavenska plemena, 
nakon odmetnuća i odbijanja pokrštenja, željela vratiti pod bizantsku vlast. 
Nakon što su bizantskom caru s tim zahtjevom bili odaslani poslanici, 
Bazilije je njihovo traženje procijenio razumnim i uslišao njihove molbe." U 
nastavku autor dodaje: 


Evuevćc, oc Tov &ppovoc apnvikcavra vićv, glra uerayvovra Kat 
UVTOSTPEWAVTA O PLLGVOPOTOC TATNP, KOL AUTOG TOVTOVC TPOSTIKATO 
Kol avešććaTo.?* 


»On (sc. Bazilije) ih je pustio k sebi i ljubazno primio, baš kao što je 
i dobronamjerni otac sina koji se nerazumno odmetnuo, a zatim 
pokajao i vratio." 


Paralela između Bazilija i priče o ocu i razmetnom sinu iz Evanđelja po 
Luki (Lk 15.11-32) poslužila je ovdje kako bi se demonstrirala Bazilijeva 
blagost, popustljivost i sposobnost opraštanja, što također treba promatrati 
u okviru isticanja kršćanskih vrlina. 


2.3.2. Biblijske metafore 


Među stilskim izražajnim sredstvima kojima se služi tvorac Bazilijeve 
biografije nalazimo i biblijske metafore poput vjetra i oluje ili pastira i stada.?" 


a) Metafora oluje ili vjetra 


Slika oluje uklopljena je na mjestima gdje su opisani različiti negativni 
događaji: 


%5 Dalmatinski su gradovi i slavenska plemena na obali i u unutrašnjosti raskinuli veze s 
Bizantom u prvoj polovini 9. stoljeća. Nakon što je jadranskoj obali zaprijetila opasnost od 
Arapa iz južne Italije, koji su 867. započeli opsadu Dubrovnika, Dubrovčani su u Carigrad 
poslali poziv za pomoć. Dolaskom bizantske vojske Arapi su se povukli u južnu Italiju, čime 
je ponovno uspostavljen bizantski suverenitet na istočnoj obali Jadrana. Posljedica jačanja 
bizantskog utjecaja bilo je brzo širenje kršćanstva na tim prostorima (Ostrogorski 2002: 
122). 

** Vita Bas., 54.18-20. 


57 O tim metaforama vidi Ryken, Wilhoit, Longman 2010: 782-783, 817-819. Sintagma 
C6An Kot karomic (vihor i oluja") vrlo je popularna kod bizantskih pisaca crkvene povijesti, 
gdje se javlja oko dvadeset i pet puta (prema apparatus fontium u Ševčenko 2011: 318). 

1. ratna opasnost 


Ovtro ŠE ToV ano TapoovL diaoskečac0Evroc vEpovc, di ano Kprirne 
a50ic avrnysipovro OBe/Ao1.?? 


»Tako se raspršiše oblaci iz Tarza, i opet stanu pristizati nove oluje 
iz Krete." 
AM očroc užv Ta uesnuBpiva ŠLESKEŠAGTO TVEDLOTA.?? 


»I tako su rastjerani vjetrovi s juga." 


2. smrt Bazilijeva sina Konstantina 


'Ečoigvnc Zalay kal ČAAn Kat KATA) ic GUUPOPGV TOG GVAKTOPOLC 
ŠkONagE.$9 


»Odjednom bura, oluja i vihor nesreća navale na palaču." 
3. svađa sa sinom Leonom 
'O pOdvoc šTEpav Iryeipe Tepl Ta. Paoileia č4Anv kal Bel lav." 


»Zavist je izazvala drugi vihor i oluju u palači." 


b) Metafora pastira i stada 


Biblijska metafora sa slikom pastira i njegova stada upotrijebljena je 


pri opisu Bazilija kao vladara: 


58 
59 
60 
61 
62 


Ač&wobdvrec Tij plavopony ćevym rije Pouaikric č€ovolac vrewoeM0etv 
Kol STO TO TAavrne dyeAdpyn 1611eo001.52 


»Zahtijevajući da budu pod blagim jarmom rimske vlasti i podložni 
njezinu pastiru." 


Vita Bas., 60.1-2. 
Vita Bas., 61.37-38. 
Vita Bas., 98.6-7. 
Vita Bas., 100.1-2. 
Vita Bas., 54.13-15. 

3. Zaključak 


Topos Božje providnosti, kao dio literarne konvencije pripadajućeg 
razdoblja, sveprisutan je u bizantskoj književnosti. Istu tendenciju njeguje i 
Porfirogenet u pohvalnom govoru Vita Bas., no ne možemo se oteti dojmu, 
koji potkrjepljuju i statistički podaci, kako se autor Bazilijeve biografije 
prečesto referira na spomenutu ideju. Božja je providnost prisutna u 
Bazilijevu životu od njegova rođenja sve do smrti, a njezina je uloga osobito 
istaknuta u poglavljima koja se dotiču Bazilijevih najvažnijih trenutaka u 
životu. U njegovu se djetinjstvu zbivaju neobični događaji kao sigurni 
znakovi da ga Božja volja vodi slavnoj budućnosti (5. poglavlje), majčini snovi 
nagovješćuju da će Bazilije postati carem (8. poglavlje), zahvaljujući Božjoj 
volji prati ga vrtoglav uspon u karijeri - car Mihael unaprijeđuje ga u službu 
parakoimomenosa (16. poglavlje), da bi ga nakon toga posinio i dodijelio mu 
visoki naslov magistra (18. poglavlje).** Uzvišen Božjom providnošću sjeda 
na prijestolje (20. i 30. poglavlje), vođen njome uređuje svoj život i obavlja 
svoje carske dužnosti (72. poglavlje), Bog ga čuva i u trenucima kad mu 
protivnici smještaju spletke i rade o glavi (14. poglavlje). 

Kako je u jeziku i stilu spisa uočljiv snažan utjecaj Svetog pisma, naše 
je istraživanje krenulo u smjeru proučavanja veze između isticanja ideje 
providnosti i upotrebe elemenata iz Svetog pisma koji posjeduju stilsku 
vrijednost, ali i traženja odgovora na pitanje zašto se car-pisac uporno 
priklanja naglašavanju prisutnosti Božje volje u svim dijelovima djedova 
života, ako je među Bizantincima čvrsto vladalo vjerovanje da sam Bog 
postavlja cara na prijestolje. Istraživanje je pokazalo kako je autor Sveto 
pismo višestruko crpio, preuzimajući iz njega citate, parafraze te leksičko- 
frazeološke paralele. Pored toga, uočena je i upotreba biblijskih egzempla i 
metafora, koji su specifična pojavnica u biblijskom jeziku. S namjerom da 
potkrijepi ideju Božje prisutnosti u čitavu Bazilijevu životu, pripovjedač je 
citirao ili parafrazirao Sveto pismo u epizodama koje donose opis ne samo 
presudnih trenutaka iz Bazilijeva života, kao što su tumačenje majčina sna 
kao nagovještaja Bazilijeve buduće slave, bizantska pobjeda nad velikim 
neprijateljem Hrizohirom, vođom paulikijanaca, u kojoj inače Bazilije nije 
osobno sudjelovao, ili gorljivo nastojanje za pokrštenjem Židova, nego i 
Bazilijevih karakternih osobina poput pravednosti, pobožnosti i milosrd- 
nosti, kršćanskih vrlina koje su obilježile njegovu politiku, te razboritosti, 


# Počasna titula magistra spada među najviša dostojanstva, nakon naslova caesar, 
nobilissimos i kuropalates (Ostrogorski 2002: 129). 

trezvenosti i sabranosti i u najtežim životnim okolnostima, što je zasigurno 
bila smrt sina Konstantina. U istu su svrhu upotrijebljene i sintagme 
preuzete iz Svetog pisma, koje su izdvojene kao leksičko-frazeološke 
paralele, te egzempli kojima se Bazilije poistovjećuje s biblijskim likovima 
poput Abrahama, kad se govori o tome kako je najmlađeg sina Stefana 
usmjerio k duhovnom putu, zatim blagonaklonog oca iz priče o razmetnom 
sinu, u poglavlju koje nas izvješćuje o tome kako je Bazilije pod bizantsku 
vlast natrag primio odmetnuta slavenska plemena, ili Samsona, da bi se 
ilustrirala Bazilijeva iznimna tjelesna snaga. Biblijska metafora oluje i 
snažnog vjetra utkana je u opis ratnih opasnosti koje su prijetile od Arapa, 
bizantskog najvećeg neprijatelja u to doba, te u dijelovima spisa koji govore 
o teškim obiteljskim okolnostima, o smrti najstarijeg sina Konstantina i 
gotovo tragičnom sukobu sa sinom Leonom, a metaforom pastira i stada 
čitatelju je dočarana slika Bazilija kao vladara. 


lako pojavu biblijskih citata i parafraza kao i upotrebu egzempla i 
metafora treba promatrati u okvirima retoričkih konvencija pripadajućeg 
razdoblja te žanrovskih zahtjeva, ako imamo na umu da je ovdje riječ o 
pohvalnom govoru napisanom caru u čast, ipak, uzročno-posljedična veza 
između isticanja ideje Božje providnosti i pojave ukrasnih elemenata iz 
Svetog pisma ne može se osporiti. Činjenica da bez ovih elemenata 
spomenuta ideja ne bi bila dovoljno potkrijepljena i ne bi posjedovala toliku 
izražajnu i estetsku snagu, koliku posjeduje u ovom spisu, nesumnjivo 
govori o njihovoj uzajamnoj uvjetovanosti te potvrđuje kako je car-pisac 
posegnuo za Svetim pismom ne samo radi postizanja retoričkog naboja i 
uzvišenog stilskog izričaja nego i da bi ostvario svoju ideološku tendenciju 
u tekstu. 


Pogled na faktografsku pozadinu Bazilijeva života rasvijetlit će razlog 
piščeve zaokupljenosti idejom Božje providnosti. Moralni autoritet Bazilija 
I. kao osnivača makedonske dinastije zacijelo je morao biti od iznimne 
važnosti njegovu unuku Konstantinu Porfirogenetu, pripadniku iste 
dinastije. Istina o tome da je bio pridošlica niska porijekla, slabo obrazovan, 
i da je došao na vlast nakon ubojstva dviju osoba hijerarhijski iznad njega — 
cara Mihaela III. i cezara Barde, u čemu je i osobno sudjelovao, u Konstan- 
tinovo se doba zasigurno više nije mogla zataškati. lako neke epizode iz 
spisa potvrđuju da je Bazilije doista posjedovao određene kvalitete, 
evidentno je da su spomenuta ubojstva ubrzala njegov dolazak na 
prijestolje. Svjestan činjenice da je njegov djed mračnim putevima došao do 
carske krune, u želji da se očisti Bazilijev ugled Porfirogenet je bio motiviran 

ciljem isključivo političke prirode. Ne mogavši prešutjeti negativne događaje 
iz djedove prošlosti i donekle ih ublažavajući okolnostima u kojima su se 
dogodili, car-pisac odabrao je drugu strategiju. Umjesto poricanja Bazilijeve 
krivnje, u svoju je priču utkao ideju Božje providnosti, portretirajući svog 
djeda kao pobožnog i moralnog čovjeka, dosljednog kršćanskim principima, 
čiji je dolazak na prijestolje bio predodređen Božjom voljom, a ne posljedica 
njegovih nemoralnih postupaka ili osobne ambicije. 

SUMMARY 

Teuta Serreqi Jurić 

THE IDEA OF GOD'S PROVIDENCE AND THE INFLUENCE OF 
THE HOLY SCRIPTURE AS REFLECTED IN PORPHYROGENITUS' 
VITA BASILII 


The Christian idea of Providence is quite conventional in Byzantine literature and it is 
not surprising that it is present in Vita Bas., the biography of Emperor Basil I, 
Porphyrogenitus' grandfather, in which we also find a strong influence of the Holy 
Scripture. Taking into account the author's frequent references to the mentioned idea, 
in this paper we aim to examine the relationship between the emphasis of the idea of 
Providence and the influence of the Holy Scripture, as well as to answer the question 
of why Porphyrogenitus constantly stresses the importance of divine providence 
throughout Basil's life if the Byzantines perceived emperors as appointed by God 
himself. Our research has shown that the author, wishing to support the idea that 
God's will played a key role in every aspect of Basil's life, used the Holy Scripture as a 
source from which he extracted quotes or lexical and phraseological parallels and 
incorporated them into the descriptions of important moments in Basil's life in order 
to present his grandfather as a pious man, obedient to God's will, which consequently 
led him to the throne. Additionally, he aimed to describe Basil's personal traits, more 
precisely, justice, piety and mercy, as Christian virtues which marked his politics, as 
well as to highlight his sobriety and prudence in the face of most difficult family 
circumstances, one of which was surely the death of his son Constantine. With the 
same intention the author used the exempla when comparing Basil to the biblical 
figures of Samson, Abraham and the father from the Parable of the prodigal son, or 
biblical metaphors of the storm and the shepherd and his flock, when illustrating the 
dangers of war and depicting Basil as a ruler. Although the use of quotes and stylistic 
devices usually follows the rhetorical conventions of a given period of time and genre 
standards, and in this case the genre we are dealing with is an encomium written in 
honour of a Byzantine emperor, the mutual connection between the emphasis of the 
idea of Providence and the biblical elements that are used cannot be denied. The fact 
that, if these were lacking, the specified idea would not possess such expressive and 
aesthetic strength as it does in this panegyric biography, undoubtedly confirms that 
the author included parts of the Holy Scripture into his narrative not only in order to 
achieve the exalted stylistic expression, but also to realize his ideological intention 
throughout the text, which was obviously to whitewash the reputation of his 
grandfather as the founder of the Macedonian dynasty. Motivated by this desire, 
instead of denying Basil's involvement in the murders of Cesar Bardas and Emperor 
Michael III, the author portrays his grandfather as a pious and moral man (which is 
consistent with Christian principles), whose accession to the throne was ordained by 
God's will, and not a consequence of his immoral acts or great ambition. 

Keywords: Vita Basilii; Basil I; God's providence; biblical quotes; biblical 

exempla; biblical metaphors 


